**ხელშეკრულება № -- ქმ --**



ქართულ ენაში მომზადების საგანმანათლებლო პროგრამაზე სწავლების შესახებ

ქ. ქუთაისი

**თარიღი წ.**

საჯარო სამართლის იურიდიული პირი - აკაკი წერეთლის სახელმწიფო უნივერსიტეტი (შემდგომში ხელშეკრულების ტექსტის მიხედვით - უნივერსიტეტი), მისი რექტორის, პროფესორ გიორგი ღავთაძის სახით, მოქმედი საჯარო სამართლის იურიდიული პირის - აკაკი წერეთლის სახელმწიფო უნივერსიტეტის წესდების დამტკიცების შესახებ“ საქართველოს განათლებისა და მეცნიერების მინისტრის 2013 წლის 9 სექტემბრის № 132/ნ ბრძანების საფუძველზე, ხოლო მეორე მხრივ **გვარი, სახელი** (შემდგომში - სტუდენტი), პირადი ნომერი **პირადი ნომერი** მცხ.: **მისამართი**, ურთიერთშეთანხმების საფუძველზე ვდებთ წინამდებარე ხელშეკრულებას შემდეგზე:

**მუხლი 1. ხელშეკრულების საგანი**

1.1. უნივერსიტეტი „უმაღლესი განათლების შესახებ“ კანონისა და უნივერსიტეტის წესდებით განსაზღვრული წესით ჩარიცხავს სტუდენტს აკადემიური უმაღლესი განათლების **მოსამზადებელი** საფეხურის - **ქართულ ენაში მომზადების საგანმანათლებლო პროგრამის**  საგანმანათლებლო პროგრამის გასავლელად, რომელიც ითვალისწინებს შესაბამისი საგანმანათლებლო პროგრამის სწავლებას, ხოლო სტუდენტი აუნაზღაურებს უნივერსიტეტს საგანმანათლებლო პროგრამით სწავლების უნივერსიტეტის მიერ განსაზღვრულ ღირებულებას საქართველოს კანონმდებლობით დადგენილი წესით.

1.2. უნივერსიტეტი ჩარიცხავს სტუდენტს **ჰუმანიტარულ მეცნიერებათა** ფაკულტეტის **ქართულ ენაში მომზადების საგანმანათლებლ პროგრამაზე.**

1.3. სტუდენტი ყოველწლიურად გადაუხდის უნივერსიტეტს საგანმანათლებლო პროგრამის სწავლების საფასურს **სწავლის საფასური** ლარის ოდენობით.

**მუხლი 2. უნივერსიტეტის უფლებები და ვალდებულებები**

2.1. უნივერსიტეტი ვალდებულია უზრუნველყოს სტუდენტი ყველა სახის საგანმანათლებლო მომსახურებით **ქართულ ენაში მომზადების საგანმანათლელო პროგრამის**  საგანმანათლებლო პროგრამის შესაბამისად. თუ აკრედიტირებულ საგანმანათლებლო პროგრამას შეუწყდა სახელმწიფო აკრედიტაცია, ხელშეკრულებით განსაზღვრული პირობები შესრულდება მოქმედი კანონმდებლობის შესაბამისად.

2.2. უნივერსიტეტი უზრუნველყოფს სტუდენტის მიერ საგანმანათლებლო პროგრამის ათვისებაში ხელშეწყობას კანონმდებლობით დადგენილი წესის და სტანდარტების შესაბამისად **ჰუმანიტრულ მეცნიერებათა** ფაკულტეტზე **ქართულ ენაში მომზადების საგანმანათლელო პროგრამის** სპეციალობით.

2.3. უნივერსიტეტი აწვდის სტუდენტს ყველა სახის ინფორმაციას, რაც დაკავშირებულია სტუდენტის მიერ შესაბამისი საგანმანათლებლო მომსახურების მიღებასთან. უნივერსიტეტი იღებს ვალდებულებას უნივერსიტეტში სტუდენტის საგანმანათლებლო მომსახურების ხარისხზე. გასცემს მასზე შესაბამის დოკუმენტებს, რაც ადასტურებს სტუდენტის ჩარიცხვასა და სწავლებას;

2.4. უმაღლესი განათლების შესახებ საქართველოს კანონის 47'3 მუხლის მე-8 პუნქტის თანახმად სტუდენტი, რომელიც საგანმანათლებლო პროგრამის წარმატებით დასრულების შემდეგ დააგროვებს საგანმანათლებლო პროგრამით განსაზღვრული 60 კრედიტის რაოდენობას, მისი დასრულების შემდეგ უნივერსიტეტი გასცემს ამ საგანმანათლებლო პროგრამის დამადასტურებელ სერთიფიკატს.

2.5. უნივერსიტეტი სტუდენტს აძლევს საშუალებას ისარგებლოს უნივერსიტეტის ყველა იმ რესურსით, რაც უკავშირდება სასწავლო პროცესს და აუცილებელია შესაბამისი საგანმანათლებლო პროგრამის შედეგების მიღწევისათვის, დადგენილი წესების შესაბამისად;

2.6. უნივერსიტეტის უზრუნველყოფს სასწავლო პროცესის წარმართვას დადგენილ ვადებში შესაბამისი პროგრამებითა და სილაბუსებით;

2.7. უნივერსიტეტი უფლებამოსილია სტუდენტისგან მოითხოვოს იმ ზიანის ანაზღაურება, რაც გამოწვეული იქნა სტუდენტის ქმედებით;

2.8. უნივერსიტეტის უფლებამოსილია შეწყვიტოს ან შეაჩეროს სტუდენტის სტატუსი არსებული კანონმდებლობის შესაბამისად და უნივერსიტეტის მართვის ორგანოების მიერ მიღებული ადმინისტრაციული აქტების საფუძველზე.

**მუხლი 3. სტუდენტის უფლებები და ვალდებულებები**

3.1. სტუდენტი ვალდებულია დაიცვას მოქმედი კანონმდებლობა, უნივერსიტეტის წესდება, წინამდებარე ხელშეკრულება, უნივერსიტეტის შინაგანაწესი, ეთიკის კოდექსი და სხვა შესაბამისი ადმინისტრაციული აქტები, რომლებიც არეგულირებენ უნივერსიტეტში სასწავლო პროცესს. სტუდენტი ვალდებულია შეასრულოს კანონმდებლობით და უნივერსიტეტის მართვის ორგანოების მიერ მიღებული ადმინისტრაციული აქტები, რომლებიც არეგულირებენ სასწავლო პროცესს.

3.2. სტუდენტი ვალდებულია სათანადოდ შეასრულოს შესაბამისი საგანმანათლებლო პროგრამისა და ცალკეული სასწავლო კურსის სილაბუსით გათვალისწინებული მოთხოვნები.

3.3. სტუდენტი ვალდებულია ყოველწლიურად სრულად დაფაროს საგანმანათლებლო პროგრამის ერთი წლის სწავლების საფასური ამ ხელშეკრულებით დადგენილი წესით (სახელმწიფოსაგან თანადაფინანსების შემთხვევაში ეს უკანასკნელი მცირდება თანდართულ სერტიფიკატში ასახული პროცენტის შესაბამისი თანხით).

3.4. სტუდენტი ვალდებულია ყოველი სასწავლო წლის სწავლის საფასურის გადახდა განახორციელოს ყოველი სასწავლო წლის განმავლობაში 4 თანაბარ ნაწილად არაუგვიანეს შემდეგ რიცხვებისა:

ა) თანხის I ნაწილი **სწავლის საფასური მეოთხედი ნაწილის**  ლარის ოდენობით - არაუგვიანეს 30 სექტემბრისა;

ბ) თანხის II ნაწილი **სწავლის საფასური მეოთხედი ნაწილის** ლარის ოდენობით - არაუგვიანეს 20 დეკემბრისა;

გ) თანხის III ნაწილი **სწავლის საფასური მეოთხედი ნაწილის** ლარის ოდენობით - არაუგვიანეს 30 მარტისა;

დ) თანხის IV ნაწილი **სწავლის საფასური მეოთხედი ნაწილის** ლარის ოდენობით - არაუგვიანეს 20 მაისისა.

3.5. სახელმწიფოსაგან თანადაფინანსების შემთხვევაში, სტუდენტი მის მიერ გადასახდელ თანხას იხდის 3.4. პუნქტით დადგენილ ვადებში ოთხ თანაბარ ნაწილად.

3.6. სტუდენტი ვალდებულია უნივერსიტეტის წინაშე წარმოქმნილი ფინანსური ვალდებულება დაფაროს დროულად და სრულად.

3.7. იმ შემთხვევაში, თუ სტუდენტმა საგანმანათლებლო პროგრამა ვერ აითვისა შესაბამისი კანონმდებლობით დადგენილ ვადაში, იგი ვალდებულია გადაიხადოს სემესტრის სწავლის საფასური შესაბამის სასწავლო წელს შესაბამისი საგანმანათლებლო პროგრამისათვის განსაზღვრული მოცულობით.

3.8. სწავლის საფასური გადაიხდება უნაღდო ანგარიშსწორებით საბანკო დაწესებულების მეშვეობით. მოთხოვნის შემთხვევაში, სტუდენტი ვალდებულია სწავლის საფასურის გადახდის ქვითარი წარმოადგინოს უნივერსიტეტში.

3.9. სტუდენტი ასრულებს **ქართულ ენაში მომზადების საგანმანათლელო პროგრამის** საგანმანათლებლო პროგრამას სწავლების საკრედიტო სისტემის გამოყენებით და ვალდებულია ისწავლოს ყველა ის საგანი, რომლებიც საკუთარი სურვილით აირჩია და რომელთა სწავლებაც სავალდებულოა. სწავლის პერიოდში, სტუდენტი ვალდებულია დააგროვოს თითოეული საგნისათვის დადგენილი კრედიტების რაოდენობა, რომელთა ჯამი სემესტრში 30-ის ტოლია. სტუდენტს აქვს უფლება სასწავლო წლის განმავლობაში დამატებით აითვისოს 15 კრედიტი.

3.10. სტუდენტთან, სტუდენტის სტატუსთან (მათ შორის, უნივერსიტეტთან აკადემიური ურთიერთობის შეჩერება/შეწყვეტა) დაკავშირებული ყველა საკითხი წყდება „უმაღლესი განათლების შესახებ“ საქართველოს კანონიდან გამომდინარე, უნივერსიტეტში დადგენილი წესის შესაბამისად.

3.11. სტუდენტი, რომელიც კანონმდებლობის წესით დადგენილ ვადაში ვერ აითვისებს საგანმანათლებლო პროგრამით გათვალისწინებულ კრედიტებს მისთვის სხვა პირობები განისაზღვრება უნივერსიტეტის რექტორის № 01-04/52, 02/09/2016 წ. (მობილობის / აღდგენის წესით უნივერსიტეტში ჩარიცხულ და აკადემიურ დავალიანებაში მყოფ სტუდენტთა განსხვავებული კრედიტების ათვისებისათვის დადგენილი სწავლის საფასურის გადახდის წესის შესახებ) ბრძანებით.

**4. ხელშეკრულების მოქმედების ვადა**

4.1. ხელშეკრულების მოქმედების ვადა განისაზღვრება **1** წლით. ხელშეკრულება ძალაში შედის სტუდენტის **ქართულ ენაში მომზადების საგანმანათლელო პროგრამაზე** ჩარიცხვის ბრძანების გაფორმების დღიდან.

**5. ხელშეკრულების ვადამდე შეწყვეტის პირობები**

5.1. ხელშეკრულება ვადამდე შეიძლება შეწყდეს ერთ ერთი მხარის მიერ ხელშეკრულებით ნაკისრი ვალდებულებების შეუსრულებლობის ან არასათანადო შესრულების მიზეზით, რითაც დაირღვა ხელშეკრულებით გათვალისწინებული პირობები.

5.2.სტუდენტის ინიციატივით ან მის მიერ ამ ხელშეკრულებით ნაკისრი ვალდებულებების შეუსრულებლობის ან არასათანადო შესრულების გამო ხელშეკრულების ვადამდე შეწყვეტის შემთხვევაში, მას გადახდილი სწავლის საფასური არ უბრუნდება.

5.3. ხელშეკრულებით ნაკისრი ვალდებულებების შეუსრულებლობის გამო მხარეთა შორის წარმოშობილი დავა წყდება საქართველოს კანონმდებლობით დადგენილი წესით.

**6. დამატებითი პირობები**

6.1. წინამდებარე ხელშეკრულება შედგენილია ორ ეგზემპლარად. ორივე ეგზემპლარს გააჩნია თანაბარი იურიდიული ძალა. ერთი ინახება უნივერსიტეტში, ხოლო მეორე გადაეცემა სტუდენტს.

6.2. წინამდებარე ხელშეკრულების პირობების შეცვლა და/ან დამატება ფორმდება წერილობითი შეთანხმებით და წარმოადგენს ამ ხელშეკრულების განუყოფელ ნაწილს.

6.3. წინამდებარე ხელშეკრულების პირობების შეცვლა და/ან დამატება, რომლის აუცილებლობაც გამომდინარეობს მოქმედ კანონმდებლობაში განხორციელებული ცვლილებიდან არ საჭიროებს მხარეთა შორის წერილობით შეთანხმებას და მხარეთა შორის ურთიერთობები რეგულირდება კანონმდებლობაში განხორციელებული ცვლილებებით დადგენილი ნორმებით.

**7. მხარეთა რეკვიზიტები და ხელმოწერები**

აკაკი წერეთლის სახელმწიფო უნივერსიტეტი

იურიდიული მისამართი: ქუთაისი, თამარ მეფის 59

საბანკო რეკვიზიტები: აკაკი წერეთლის სახელმწიფო უნივერსიტეტი

მიმღების ბანკი - სახელმწიფო ხაზინა

მიმღების დასახელება - ხაზინის ერთიანი ანგარიში

ბანკის კოდი - TRESGE22

მიმღების ანგარიში/სახაზინო კოდი - 709057289

აკაკი წერეთლის სახელმწიფო უნივერსიტეტის

რექტორი, პროფესორი გ. ღავთაძე ------------------------------

(ხელმოწერა)

ბ.ა.

სტუდენტი: -------------------------------

(ხელმოწერა)